Diari Oficial de la Generalitat Valenciana


Sumari del DOGV 5287, del 23-06-2006 (2006/7279)

ORDE de 12 de juny de 2006, de la Conselleria d'Agricultura, Pesca i Alimentació, per la qual es regula la promoció de la qualitat dels productes agroalimentaris de la Comunitat Valenciana en el Programa Copa Amèrica.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5287

Data del DOGV
:   23-06-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/7279


Data del document
:   12-06-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Copa de L'Amèrica València 2007
    * promoció comercial
    * indústria agroalimentària
    * agrupació de productors agraris
    * suport econòmic
    * qualitat del producte
    * producte agrícola
    * ajuda a l'agricultura
    * ajuda pública

ORDE de 12 de juny de 2006, de la Conselleria d'Agricultura, Pesca i Alimentació, per la qual es regula la promoció de la qualitat dels productes agroalimentaris de la Comunitat Valenciana en el Programa Copa Amèrica. [2006/7279]  
Amb la finalitat de fomentar la participació del llegat empresarial i cooperatiu, les institucions i diferents col·lectius en la divulgació de la qualitat Agroalimentària de la Comunitat Valenciana, la Conselleria d'Agricultura, Pesca i Alimentació ha dissenyat el Programa Qualitat Copa Amèrica, amb la finalitat que el món agrari i alimentari divulgue les seues excel·lències davant dels agents socials que participen en l'esdeveniment així com la ciutadania que acudint als diferent actes puguen beneficiar-se d'esta.  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indique la línia o línies de subvencions que les financen i l'import global màxim destinat a estes, el qual depén de la Llei 15/2005, de 26 de desembre, de Pressupostos de la Generalitat Valenciana per a l'exercici 2006.   
Per tot allò que s'ha exposat, d'acord amb les previsions del Text Refós de la Llei d'Hisenda Pública de la Generalitat Valenciana i a la Llei 38/2003, de 17 de novembre, General de Subvencions, i a proposta del director general de Pesca i Alimentació, en l'exercici de les funcions que tinc atribuïdes conforme al que establix l'article 35 apartat e) de la Llei 5/1983, de 30 de desembre, del Govern Valencià   
ORDENE  
Article 1. Generalitats  
La Conselleria d'Agricultura, Pesca i Alimentació, a través de l'Institut Valencià de Qualitat Agroalimentària col·laborarà amb les activitats de foment de la qualitat.  
La vigència i aplicació d'esta orde queda condicionada, en cada exercici, a les disponibilitats pressupostàries anuals i de publicació de la línia de subvenció, junt amb l'import global màxim, que finance les ajudes a càrrec del capítol IV, del programa 714.60.  
Les ajudes es tramitaran d'acord amb la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i amb les seues bases reguladores, així com pel que disposa la Llei 38/2003, de 17 de novembre, General de Subvencions i el Text Refós de la Llei d'Hisenda Pública de la Generalitat Valenciana.  
Article 2. Objecte de l'ajuda  
La línia d'ajuda s'establix per a divulgar la qualitat agroalimentària dels productes valencians, en els actes que es realitzaran amb motiu de l'America's Cup que inclouen: publicitat, publicacions i material divulgador, campanyes de comunicació, conferències, tasts, degustacions i altres accions semblants.  
Article 3. Beneficiaris  
Entitats públiques o privades, agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que, fins i tot no tenint personalitat jurídica, puguen dur a terme els projectes, activitats o comportaments o es troben en la situació que motiva la concessió de la subvenció.   
Quan es tracte d'agrupacions de persones físiques o jurídiques, públiques o privades sense personalitat, s'hauran de fer constar expressament, tant en la sol·licitud com en la resolució de concessió, els compromisos d'execució assumits per cada membre de l'agrupació, així com l'import de subvenció a aplicar per cada un d'estos, que tindran igualment la consideració de beneficiaris. En tot cas, s'haurà de nomenar un representant o apoderat únic de l'agrupació, amb poders suficients per a complir les obligacions que, com a beneficiari, corresponen a l'agrupació. No es podrà dissoldre l'agrupació fins que haja transcorregut el termini de prescripció previst en els articles 39 i 65 de la Llei 38/2003, de 17 de novembre, General de Subvencions.  
Article 4. Quantia de l'ajuda  
La quantia total de les ajudes concedides per la present orde no podrà superar els 100.000 euros per beneficiari en un mateix període de tres anys o el 50% dels costos subvencionables, segons quina siga la xifra més favorable i en cap cas superarà el 80% dels gastos derivats de la realització de les activitats previstes, i la inversió del qual haja sigut prèviament aprovada per l'Institut Valencià de Qualitat Agroalimentària.   
Article 5. Sol·licitud, documentació general i terminis  
1. Les sol·licituds d'ajuda es dirigiran a l'Institut Valencià de Qualitat Agroalimentària i es presentaran en la Conselleria d'Agricultura, Pesca i Alimentació, carrer d'Amadeu de Savoia, 2, 46962 València o en qualsevol altre lloc habilitat d'acord amb l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Les sol·licituds s'hauran d'acompanyar de la documentació següent:  
a) Acreditació de la personalitat jurídica del sol·licitant, si escau; de la identitat i capacitació del seu representant i del seu objecte social.  
b) Fotocòpia de la targeta d'identificació fiscal.  
c)Justificant d'estar al corrent en el compliment de les obligacions fiscals i davant de la Seguretat Social, segons la normativa vigent en esta matèria.  
d) Memòria de les activitats per a les quals sol·licita l'ajuda. Este document contindrà, almenys, els punts següents:  
- Títol del projecte o activitats.  
- Objectius.  
- Descripció detallada de les actuacions que incloga motivacions per al desenrotllament de les activitats, programa d'execució i, dades rellevants sobre la magnitud de l'activitat o esdeveniment a realitzar.  
- Pressupost detallat per activitats, que inclouran el seu pla de finançament i resum del pressupost.  
e)Declaració formal d'altres ajudes sol·licitades o obtingudes per a la mateixa activitat o projecte, amb expressió si escau, dels compromisos assumits pel sol·licitant.  
f) Acreditació per mitjà de la presentació d'una declaració responsable del sol·licitant sobre el compliment de la normativa d'integració laboral de persones amb discapacitat o, si escau, l'exempció de l'esmentada obligació.  
g) Declaració responsable de no estar sotmés en les prohibicions per a obtindre la condició de beneficiari conforme el que establix l'article 13 Llei 38/2003, de 17 de novembre, General de Subvencions.  
3. La Conselleria d'Agricultura, Pesca i Alimentació es reserva el dret de sol·licitar informació complementària a l'anteriorment referida quan així ho estime convenient.  
4. El termini per a sol·licitar l'ajuda finalitzarà el 31 de maig de cada any. Per a les sol·licituds d'ajuda de l'any 2006 s'aplicarà el que disposa la disposició transitòria primera de la present orde.  
Article 6. Criteris d'atorgament de la subvenció  
1. Són:  
a) Repercussió divulgadora de l'activitat.  
b) Abast geogràfic de l'activitat, primant-se aquells projectes que afecten una àrea territorial major.  
c) Caràcter innovador del projecte.  
d) Possibilitat d'accedir a ajudes públiques. Es primaran aquelles que no tinguen possibilitat de rebre altres subvencions.  
2. En cas d'empat, es donarà preferència a qui acredite amb anterioritat a la publicació de l'orde que regula les subvencions, ocupar major percentatge de discapacitats en relació a les seues respectives plantilles, o que es comprometen a contractar-los durant l'àmbit temporal de l'ajuda.  
Article 7. Resolució  
1. La valoració de les sol·licituds presentades l'efectuarà un òrgan col·legiat presidit pel director de l'Institut Valencià de Qualitat Agroalimentària i compost pel cap del Servici de Promoció de la Qualitat i dos funcionaris adscrits a l'Institut Valencià de Qualitat Agroalimentària, un d'ells actuarà com a secretari.  
2. Les sol·licituds les resoldrà el titular de la Conselleria d'Agricultura, Pesca i Alimentació, a proposta del director general de Pesca i Alimentació, dins del termini de tres mesos a comptar des de l'endemà a la data de la terminació del termini de pesentació de sol·licituds.  
3. Les sol·licituds que no es resolguen expressament en els terminis previstos es podran entendre denegades.  
4. Es notificarà al sol·licitant, en el termini de 10 dies, comptats a partir de la data de la resolució, la concessió o denegació de l'ajuda i, si escau, la seua quantia.  
Article 8. Justificació i pagament  
1. En el supòsit que s'incloguen partides superiors a 12.000 euros en prestació de servicis per empreses de consultoria o assistència tècnica, l'entitat beneficiària haurà de sol·licitar respecte a estes partides, com a mínim tres ofertes de diferents proveïdors, amb caràcter previ a la contracció del compromís per a la prestació del servici, d'acord amb l'article 31 de la Llei 38/2003, de 17 de novembre, General de Subvencions.  
2. Els pagaments parcials o totals s'efectuaran una vegada aplicada la subvenció a la finalitat per a la qual va ser concedida, i s'ha d'aportar amb anterioritat al 31 d'octubre, llevat que es determine un termini distint en la resolució de la concessió de l'ajuda, el compte justificatiu, en el qual s'ha d'incloure, davall la responsabilitat del beneficiari, declaració de les activitats realitzades, el seu cost amb el desglossament de cada un dels gastos produïts i els ingressos que han finançat l'activitat, d'acord amb la Llei 38/2003, de 17 de novembre, General de Subvencions i amb el Text Refós de la Llei d'Hisenda Pública de la GV.  
3. Així mateix, es presentaran les factures corresponents amb els seus justificants de pagament. Quan es tracte de gastos realitzats per corporacions locals, com a beneficiaris de l'ajuda, bastarà als efectes de justificació del gasto, i pagament, el certificat dels pagaments realitzats per a l'activitat aprovada expedit per la Intervenció.  
Article 9. Controls  
L'Institut Valencià de Qualitat Agroalimentària controlarà el compliment de les condicions dictades en cada resolució, i podrà demanar del beneficiari, en qualsevol moment, la informació necessària sobre el desplegament i execució del programa d'activitats o projecte aprovat.  
Article 10. Penalitzacions en cas d'incompliment  
Amb caràcter general, el beneficiari es comprometrà a complir totes les condicions exigides per a la concessió de la subvenció. El seu incompliment, amb independència d'altres responsabilitats, motivarà l'inici d'actuacions encaminades a aconseguir el reintegrament d'allò que puga arribar a conceptuar-se com a quantitats indegudament percebudes.  
DisposiciÓ addicional  
En el present exercici 2006 les ajudes es concediran per un import global màxim de 296.168,80 euros, i es finançaran, en un 100% amb fons propis de la Generalitat Valenciana, a càrrec del capítol IV, del programa 714.60, línia codi comptable T6111000, dels Pressupostos de la Generalitat Valenciana per a l'any 2006.  
Disposicions TransitÒries   
Primera  
El termini de presentació de les sol·licituds d'ajuda en l'exercici 2006 finalitzarà en el termini d'un mes a partir de l'endemà a la publicació d'esta orde en el Diari Oficial de la Generalitat.  
Segona  
Les sol·licituds d'ajuda per a l'any 2006, presentades amb anterioritat a la data d'entrada en vigor de la present orde, i d'acord amb l'Orde de 18 de juliol de 2005, prosseguiran la seua tramitació segons les disposicions de la present orde.   
Disposició Derogatòria  
Per la present queda derogada l'Orde de 18 de juliol de 2005, de la Conselleria d'Agricultura, Pesca i Alimentació, que regulava la promoció de la qualitat dels productes agroalimentaris de la Comunitat Valenciana en el Programa Copa Amèrica (DOGV núm. 5.060, de 29.07.2005).   
Disposicions Finals  
Primera  
Es faculta el director general de Pesca i Alimentació per a dictar les resolucions pertinents per al millor compliment de tot el que es disposa en la present orde.  
Segona   
La present orde entrarà en vigor l'endemà de la publicació en el Diari Oficial de la Generalitat.  
València, 12 de juny de 2006  
El conseller d'Agricultura, Pesca i Alimentació,  
Juan G. Cotino ferrer